Rikunarita-ORG/Wikinium huggingface dataset:
# ராட்சசி (2019 திரைப்படம்)

| *ராட்சசி* |
| --- |
| Theatrical release poster |
| இயக்கம் | சையத் கௌதம்ராஜ் |
| தயாரிப்பு | எஸ். ஆர். பிரகாஷ்பாபு எஸ். ஆர். பிரபு |
| கதை | சையத் கௌதம்ராஜ் |
| இசை | ஷான் ரோல்டன் |
| நடிப்பு | ஜோதிகா ஹரீஷ் பேரடி |
| ஒளிப்பதிவு | கோகுல் பெனாய் |
| படத்தொகுப்பு | பிலோமின் ராஜ் |
| கலையகம் | டிரீம் வாரியர் பிக்சர்ஸ் |
| விநியோகம் | டிரீம் வாரியர் பிக்சர்ஸ் |
| வெளியீடு | 5 சூலை 2019 (2019-07-05) (இந்தியா) |
| ஓட்டம் | 136 நிமிடங்கள் |
| நாடு | இந்தியா |
| மொழி | தமிழ் |

**ராட்சசி** (*Raatchasi*) என்பது 2019 ஆம் ஆண்டு வெளியான இந்தியத் தமிழ் மொழி குழந்தைகள் சமூக நாடகத் திரைப்படமாகும். சையத் கெளதம்ராஜ் எழுதி இயக்கிய இந்தப் படம் டிரீம் வாரியர் பிக்சர்ஸ் பதாகையின் கீழ் எஸ். ஆர். பிரகாஷ்பாபு, எஸ். ஆர். பிரபு தயாரித்திருந்தார். இந்த படத்தில் ஜோதிகா முக்கியக் கதாபாத்திரத்தில் நடித்துள்ளார். ஹரீஷ் பேரடி, பூர்ணிமா பாக்கியராஜ், சத்யன், நாகினீடு, அருள்தாஸ் ஆகியோர் துணை வேடங்களில் நடித்துள்ளனர். படத்துக்கு ஷான் ரோல்டன் இசையமைத்துள்ளார். பிலோமின் ராஜ் படத் தொகுப்பையும், கோகுல் பெனாய் ஒளிப்பதிவையும் மேற்கொண்டிருந்தனர். 5 சூலை 2019 அன்று படம் வெளியானதும், நேர்மறையான விமர்சனங்களைப் பெற்றது.

இந்த படம் 2020இல் கோல்ட்மினாஸ் டெலிஃபிலிம்ஸால் இந்தியில் *மேடம் கீதா ராணி* என மொழி மாற்றம் செய்யப்பட்டு வெளியிடப்பட்டது. இது யூடியூபில் நல்ல வரவேற்பைப் பெற்றது. 9 மாதங்களுக்குள் 180 மில்லியனுக்கும் அதிகமான பார்வைகளைப் பெற்றது.

## ஒலிப்பதிவு

சீன் ரோல்டன் இசையமைத்த படத்தின் 5 பாடல்களைக் கொண்ட இசை, 20 சீன் 2019 அன்று வெளியிடப்பட்டது. பாடல்களை யுகபாரதி, தனிக்கொடி, சீன் ரோல்டன், சை. கௌதம்ராஜ் ஆகியோர் எழுதியுள்ளனர்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *ராட்சசி (2019 திரைப்படம்)*
# அல வைகுண்டபுரமுலோ

அல வைகுண்டபுரமுலோ (*Ala Vaikunthapurramuloo*) என்பது 2020 ஆம் ஆண்டு வெளியான ஒரு தெலுங்கு அதிரடி நகைச்சுவைத் திரைப்படமாகும். இதை திரிவிக்ரம் ஸ்ரீனிவாஸ் எழுதி இயக்கியுள்ளார். இப்படத்தை அல்லு அரவிந்த், எஸ். ராதாகிருஷ்ணா ஆகியோர் முறையே தங்களது கீதா ஆர்ட்ஸ் மற்றும் ஹாரிகா (ம) ஹாசின் கிரியேஷன்ஸ் ஆகிய பதாகைகளின் கீழ் தயாரித்துள்ளனர். இதில் அல்லு அர்ஜுன் , பூஜா ஹெக்டே ஆகியோர் முக்கிய கதாபாத்திரங்களில் நடித்துள்ளனர். இவர்களுடன் ஜெயராம், தபூ, சுஷாந்த், நிவேதா பெத்துராஜ், முரளி சர்மா, சச்சின் கெடேகர், சமுத்திரக்கனி, நவ்தீப், சுனில், ஹர்ஷா வர்தன் கோவிந்த் பத்மசூர்யா ஆகியோர் துணை கதாபாத்திரங்களில் நடித்துள்ளனர். தன் வாழ்நாள் முழுவதும் தந்தையின் விமர்சனங்களுடன் வாழும் பண்டு என்ற இளைஞனின் கதையை இது பின்தொடர்கிறது. பிறக்கும்போதே மாற்றப்பட்ட ஒரு கோடீஸ்வரரின் உண்மையான மகன் அவன் என்பது தெரியவந்தவுடன் அவனது உலகம் தலைகீழாக மாறுகிறது.

இப்படத்தின் தயாரிப்புப் பணிகள் 2019 ஏப்ரலில் தொடங்கி, 2019 திசம்பரில் நிறைவடைந்தன. இதன் படப்பிடிப்பு ஐதராபாத் முழுவதும் நடைபெற்றது. பாடல்கள் வெளிநாடுகளில் படமாக்கப்பட்டன. இப்படத்தின் பாடல்களுக்கு எஸ். தமன் இசையமைத்தார். ஒளிப்பதிவை பி. எஸ். வினோத் மேற்கொள்ள, படத்தொகுப்பை நவீன் நூலி மேற்கொண்டார். 2020 சனவரி 11 அன்று அமெரிக்காவில் திரையிடப்பட்ட இப்படம், சங்கராந்தியை ஒட்டி சனவரி 12 அன்று திரையரங்குகளில் வெளியானது.

அல வைகுண்டபுரமுலோ விமர்சன ரீதியாகப் பெரும் பாராட்டைப் பெற்றது. நடிகர்களின் நடிப்பு, தமனின் இசை, பொழுதுபோக்கு அம்சங்கள், திரிவிக்ரமின் எழுத்து மற்றும் இயக்கம் ஆகியவை பாராட்டப்பட்டன. இது வணிகரீதியாக வெற்றி பெற்று, உலகளவில் ₹ 262–280 கோடி வசூலித்தது. இப்படம் வெளியான நேரத்தில், இது எல்லா காலத்திலும் நான்காவது அதிக வசூல் செய்த தெலுங்குத் திரைப்படமாக ( *பாகுபலி* தொடர் மற்றும் *சாஹோ*விற்குப் அடுத்து) ஆனது. மேலும், ஆந்திரப் பிரதேசம் மற்றும் தெலங்கானாவில் ( *பாகுபலி* தொடர் படங்களுக்கு அடுத்து) மூன்றாவது அதிக வசூல் செய்த திரைப்படமாகவும், 2020- ஆம் ஆண்டின் அதிக வசூல் செய்த தெலுங்குத் திரைப்படமாகவும், 2020- ஆம் ஆண்டின் இரண்டாவது அதிக வசூல் செய்த இந்தியத் திரைப்படம் என்ற பெயரைப் பெற்றது. சிறந்த இசையமைப்பிற்கான தேசிய திரைப்பட விருதை இப்படம் தமனுக்குப் பெற்றுத் தந்தது. இப்படம் சிறந்த தெலுங்குத் திரைப்படம் உட்பட பத்து தென்னிந்திய சர்வதேச திரைப்பட விருதுகளையும் பெற்றது. இது சிறந்த திரைப்படத்திற்கான தெலங்கானா மாநில கத்தார் திரைப்பட விருதையும் பெற்றது. *ஷெஹ்சாதா* என்ற பெயரில் இதன் இந்தி மறுஆக்கம் 2023 பெப்ரவரி 17 அன்று வெளியானது.

## மறு ஆக்கம்

படத்தின் வெற்றியைத் தொடர்ந்து, அதன் தமிழ் மறு ஆக்கம் உறுதிப்படுத்தப்பட்டு வருவதாகத் தெரிவிக்கப்பட்டது, இதில் அர்ஜுன் கதாபாத்திரத்தில் சிவகார்த்திகேயன் நடிக்கவிருப்பதாகவும், அதற்கான மறு ஆக்க உரிமைகள் பெறப்பட்டுவிட்டதாகவும் கூறப்பட்டது. இருப்பினும், அந்த மறு ஆக்கத் திட்டம் கைவிடப்பட்டு, அதற்குப் பதிலாக *வைகுண்டபுரம்* என்ற பெயரில் தமிழில் மொழியாக்கம் செய்யப்பட்டது. அதே மாதத்தில் இப்படத்தின் இந்தி மறு ஆக்கமான *ஷெஹ்சாதா* படத்திற்காக அல்லு அர்ஜுன் மற்றும் பூஜா ஹெக்டே ஆகியோர் நடித்த கதாபாத்திரங்களில் முறையே கார்த்திக் ஆர்யன் மற்றும் கிருத்தி சனோன் ஆகியோர் நடிக்க ஒப்பந்தம் செய்யப்பட்டனர். இப்படத்தை ரோஹித் தவான் இயக்க, அசல் படத்தை தயாரித்த தயாரிப்பாளர்களான ராதா கிருஷ்ணா ஆகியோர் தயாரித்தனர். இப்படத்தின் தயாரிப்பு 2021 அக்டோபரில் தொடங்கி 2023 சனவரியில் முடிவடைந்தது. இது 2023 பெப்ரவரி 17 அன்று வெளியானது.

## குறிப்புகள்

## மேற்கோள்கள்
# சித் ஸ்ரீராம்

| சித் ஸ்ரீராம் |
| --- |
|  |
| பின்னணித் தகவல்கள் |
| பிறப்பு | மே 19, 1990 (1990-05-19) |
| இசை வடிவங்கள் | திரைப்படப் பாடல், கர்நாடக இசை |
| தொழில்(கள்) | பின்னணிப் பாடகர், இசையமைப்பாளர், பாடலாசிரியர் |
| இசைத்துறையில் | 2013 -நடப்பு |

**சித் ஸ்ரீராம்** (Sid Sriram) (பிறப்பு:19 மே 1990) ஒரு இந்திய அமெரிக்க இசை உருவாக்குநர் மற்றும் பின்னணிப் பாடகர் ஆவார். இவர் பாடல்கள் எழுதுபவரும் கூட. தற்போது தமிழ் மற்றும் தெலுங்குத் திரைப்படத் துறையில் பின்னணிப் பாடகராகப் பணியாற்றி வருகிறார். வழக்கமாக, இவர் புகழ் பெற்ற பரதநாட்டியக் கலைஞர் பல்லவி ஸ்ரீராம் உடன் இணைந்து பணியாற்றி வந்தார்.

## தொடக்ககால வாழ்க்கை

இந்தியாவில், தமிழ்நாட்டில் சென்னையில் இவர் பிறந்தார். இவருக்கு ஒரு வயதாக இருந்த பொழுது இவரின் பெற்றோர் சான் பிரான்சிஸ்கோ விரிகுடாப் பகுதிக்குச் சென்றனர். ப்ரிமவுண்ட்டில் வளர்ந்த இவரின் இசைத்திறமை இவரது தாயாரால் பேணி வளர்க்கப்பட்டது. இவரின் தாயார் லதா ஸ்ரீராம் சான் பிரான்சிஸ்கோ விரிகுடாப் பகுதியில் ஒரு கருநாடக இசை ஆசிரியர் ஆவார். இவர் அதே நேரத்தில் ரிதம் அண்ட் புளூஸ் உடன் இணைந்து பணியாற்றி வந்தார். 2008 ஆம் ஆண்டில் மிசன் சான் ஜோஸ் உயர்நிலைப் பள்ளியில் பட்டப்படிப்பை முடித்த பிறகு, பெர்க்லி இசைக் கல்லூரியில் சேர்ந்து இசைத் தயாரிப்பு மற்றும் இசைப் பொறியியலில் பட்டம் பெற்றார். தனது கல்லூரிக் காலத்திலிருந்தே தொடர்ச்சியாக இந்தியாவிற்கு வந்து டிசம்பர் மாத மார்கழி உற்சவங்களில் கர்நாடக இசைக் கச்சேரிகளில் கலந்து கொண்டு வந்தார்.

## தொழில் வாழ்க்கை

2013 ஆம் ஆண்டில் ஏ. ஆர். ரகுமான் இசையில் வெளிவந்த கடல் திரைப்படத்தில் இடம் பெற்ற "அடியே" பாடலைப் பாடிய பிறகு புகழின் உச்சத்திற்குச் சென்றார். 2015 ஆம் ஆண்டில் ஐ திரைப்படத்தில் இடம் பெற்ற "என்னோடு நீ இருந்தால்" பாடலுக்காக தமிழில் சிறந்த பின்னணிப் பாடகருக்கான பிலிம்பேர் விருதினைப் பெற்றார்.

"அச்சம் என்பது மடமையடா" திரைப்படத்தில் இடம் பெற்ற "தள்ளிப் போகாதே", "என்னை நோக்கி பாயும் தோட்டா" படத்தில் இடம் பெற்ற "மறு வார்த்தை பேசாதே", "நின்னு கோரி" படத்தில் இடம் பெற்ற "அடிக்க அடிக்க" போன்றவை மிகவும் பிரபலமானவையாகும்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சித் ஸ்ரீராம்
* டுவிட்டரில் Sid Sriram
* இன்ஸ்ட்டாகிராமில் Sid Sriram
# ராம் (திரைப்படம்)

| *ராம்* |
| --- |
|  |
| இயக்கம் | அமீர் |
| தயாரிப்பு | அமீர் |
| கதை | அமீர் |
| இசை | யுவன் சங்கர் ராஜா |
| நடிப்பு | ஜீவா கஸாலா ரஹ்மான் முரளி சரண்யா சக்தி
 பிரதாப் பொத்தன் கஞ்சா கருப்பு |
| விநியோகம் | Teamwork Production House |
| வெளியீடு | 2005 |
| மொழி | தமிழ் |

**ராம்** (*Raam*) 2005 ஆம் ஆண்டு அமீரின் எழுத்து, தயாரிப்பு, இயக்கத்தில் வெளிவந்த இந்தியத் தமிழ்த் திரைப்படமாகும். மர்மம் தொடர்பான பரபரப்பூட்டும் இத்திரைப்படத்தில் ஜீவா, காஜலா, சரண்யா பொன்வண்ணன் ஆகியோர் முதன்மை வேடங்களிலும் குணால் சா, இரகுமான், கஞ்சா கறுப்பு, முரளி ஆகியோர் துணை வேடங்களிலும் நடித்திருந்தனர். இப்படம் 2005 மார்ச் 4 அன்று வெளியிடப்பட்டு வெற்றி பெற்றது. இத்திரைப்படம் 2006-இல் சைப்ரஸ் பன்னாட்டுத் திரைப்பட விழாவில் திரையிடப்பட்டது. விழாவில் ஜீவாவிற்கு சிறந்த நடிகர் விருது, யுவன் சங்கர் ராஜாவிற்கு சிறந்த இசையமைப்பாளர் விருது என இரண்டு விருதுகளை வென்றது. ஜீவா, சரண்யா ஆகியோரின் நடிப்பிற்காகவும், திரைக்கதை, இசை, ஒளிப்பதிவு ஆகியவற்றிற்காகவும், இப்படம் விமர்சன ரீதியாக பாராட்டப்பட்டது. இத்திரைப்படம் இந்தியில் *போலோ ராம்* (2009) என்றும் கன்னடத்தில் குச்சா 2 (2018) என்றும் மறு ஆக்கம் செய்யப்பட்டது.

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

மகன் அவனது தாயைக் கொன்று விட்டதாக வரும் செய்தி கேட்டு அதிர்ந்து போகும் காவல்துறையினர் தமது தேடுதலின் பின்னர் உண்மையான கொலையாளி யார் என்பதனைக் கண்டுபிடிக்கின்றனர்.இதற்கிடையே கொலைகாரனாகக் கைது செய்யப்படும் காதலனைப் பார்த்து மனம் வருந்துகின்றார் ராமின் காதலி. ராமின் தாய் அவனின் காதலியின் சகோதரானால் கொல்லப்படும் செய்தி கேட்டறிகின்றான் ராம். மேலும் அவன் கஞ்சா போன்ற போதைபொருட்களினை உபயோகிப்பதனைப் பார்த்த ராமின் ஆசிரியரான தாயாரை யாருக்கும் தெரியாதவண்ணம் கொலையும் செய்யப்படுகின்றார். அதே சமயம் அங்கு வந்த ராம் இதனைப் பார்த்து திகைத்து நிற்கையில் தாயாரின் வயிற்றில் குத்தப்பட்டிருந்த கத்தியினை தன் கையிலெடுத்து பின் மயங்கி சரிகின்றார். இதற்கிடையில் கூடும் காவல்துறையினர் ராம் மீது கொலைப்பழியினையும் சுமத்துவது பரிதாபம். இறுதியில் கொலைகாரனாகக் கருதப்பட்ட ராம் செய்யாத தவறிற்காக சிறை சென்றதற்காகவும் தாயாரைக் கொலை செய்தவனைப் பழிவாங்குவதற்காகவும் மீண்டும் கொலை செய்யத் தூண்டப்படுகின்றான்.

## பாடல்கள்

இத்திரைப்படத்திற்கு யுவன் சங்கர் ராஜா இசையமைத்திருந்தார். ஓர் இசைக்கருவிப் பாடலுடன் சேர்த்து மொத்தம் ஏழு பாடல்களை அமைத்திருந்தார். பாடல் வரிகளை சினேகன் எழுதியிருந்தார்.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "பூம் பூம்"   | யுவன் சங்கர் ராஜா, ஜோயஸ்தனா இராதாகிருஷ்ணன், பிரேம்ஜி அமரன், திப்பு | 4:36 |
| 2. | "ஆராரிராரோ நானிங்கே"   | கே. ஜே. யேசுதாஸ் | 4:46 |
| 3. | "விடிகின்ற பொழுது"   | சிறீமதுமிதா | 3:59 |
| 4. | "யாரோ அறிவால்"   | மது பாலகிருஷ்ணன் | 2:26 |
| 5. | "மனிதன் சொல்கின்ற"   | கே. ஜே. யேசுதாஸ், விஜய் யேசுதாஸ், இரஞ்சித் | 4:41 |
| 6. | "நிழலினை நிஜமும்"   | விஜய் யேசுதாஸ், யுவன் சங்கர் இராஜா | 5:21 |
| **மொத்த நீளம்:** | **25:49** |  |

## மேற்கோள்கள்

## வெளி இணைப்புகள்
# சித்திரம் பேசுதடி

| *சித்திரம் பேசுதடி* |
| --- |
|  |
| இயக்கம் | மிஸ்கின் |
| இசை | சுந்தர் சி. பாபு |
| நடிப்பு | நரேன் பாவனா கானா உலகநாதன் அஜயன்பாலா |
| படத்தொகுப்பு | காசிவிசுவநாதன் |
| வெளியீடு | 2006 |

**சித்திரம் பேசுதடி** 2006 ஆம் ஆண்டு வெளிவந்த தமிழ்த் திரைப்படமாகும். மிஸ்கின் இயக்கத்தில் வெளிவந்த இத்திரைப்படத்தில் நரேன், பாவனா மற்றும் பலர் நடித்திருந்தனர்.

## நடிகர்கள்

* நரேன் - திருநாவுக்கரசு
* பாவனா - சாருமதி
* தண்டபாணி - அண்ணாச்சி
* டெல்லி கணேஷ் - பிரகாஷ்
* சத்தியப்பிரியா - 'திரு'வின் அம்மா
* கானா உலகநாதன்
* மாளவிகா - ஒரு பாடல் காட்சியில்

## விமர்சனம்

ஆனந்த விகடன் வார இதழில் எழுதிய விமர்சனத்தில் "வித்தியாசமான முயற்சிக்காக இயக்குநர் மிஷ்கினுக்கு ஒரு வார்ம் வெல்கம். ஆனால், மேக்கிங்கில் இன்னும் கொஞ்சம் கவனம் செலுத்தி செதுக்கியிருந்தால் படம் இன்னும் அழகான சித்திரமாகி இருக்கும். இப்போதைக்கு கவனத்தை இழுக்கும் ரசனையான ஒரு ஓவியம்!" என்று எழுதி 44/100 மதிப்பெண்களை வழங்கினர்.

## மேற்கோள்கள்

## வெளி இணைப்புகள்

* மிஷ்கின் என்கிற சித்திரம் பேசியது!
 - ஆனந்த விகடன்
* இணையதள திரைப்பட தரவுத்தளத்தில் *சித்திரம் பேசுதடி*
* யூடியூபில் சித்திரம் பேசுதடி முழு நீளத் திரைப்படம்
# பிரதி ஞாயிறு 9 மணிமுதல் 10.30 வரை

| *பிரதி ஞாயிறு 9 மணிமுதல் 10.30 வரை* |
| --- |
| இயக்கம் | எம். அன்பு |
| தயாரிப்பு | சாலை மைத்திரி |
| இசை | ஜான் பீட்டர் |
| நடிப்பு | சுரேஷ் கல்யாணி |
| ஒளிப்பதிவு | சாலை சகாதேவன் |
| படத்தொகுப்பு | குமார் |
| கலையகம் | விசன் 21 |
| வெளியீடு | 17 நவம்பர் 2006 (2006-11-17) |
| ஓட்டம் | 135 நிமிடங்கள் |
| நாடு | இந்தியா |
| மொழி | தமிழ் |

**பிரதி ஞாயிறு 9 மணிமுதல் 10.30 வரை** (*Prathi Gnayiru 9 Manimudhal 10.30 Varai*) என்பது 2006ஆம் ஆண்டு வெளியான தென்னிந்திய தமிழ் திரைப்படம் ஆகும். இப்படமானது *ராஜா கி ஆயேகி பாரத்* என்ற இந்தி படத்தின் மறு ஆக்கம் ஆகும்.

## கதை

பிரதி ஞாயிறு 9 மணிமுதல் 10.30 வரை திரைப்படமானது சுரேஷ் (ரமேஷ்), ரெமோ ( கருணாஸ் ), முருகன் (பாலாஜி), சீதாராமன் (ரவி) ஆகிய நான்கு கல்லூரி மாணவர்களின் வாழ்கையைப் பற்றியதாக உள்ளது. ஒரு விடுமுறை காலப் பயணத்தின்போது போது கல்யாணியை ( கல்யாணி ) ஒரு பாலியல் தொழிலாளியாக தவறாகக் கருதி, இந்த மாணவர் கும்பல் அவளை பாலியல் வண்புணர்வு செய்கிறது. அவர்கள் தாங்கள் செய்த தவறை அறிந்து, அவசரமாக சென்னைக்குத் திரும்புகிறார்கள்.

சுரேஷை அவரது தந்தையின் (டெல்லி கணேஷ்) வற்புறுத்தலின் பேரில் தூரத்து உறவுக்காரப் பெண்ணை திருமணம் செய்து கொள்கிறார். திருமணத்திற்குப் பிறகுதான், அவரது மனைவி கல்யாணியைப் போலவே இருக்கிறாள் என்பது அவனுக்குத் தெரிகிறது. இது ரமேஷின் நண்பர்களுக்கும் சங்கடத்தை ஏற்படுத்துகிறது.

இதைத் தொடர்ந்து நடக்கும் நிகழ்வுகளானது கல்யாணி தன் கணவனின் நண்பர்களைப் பழிவாங்குவதாக ஆகிறது. அவர்கள் செய்த தவறை அவர்கள் உணர்ந்தார்களா என்பது மீதமுள்ள கதையோட்டமாக உள்ளது. இறுதியில் கல்யாணி சுரேஷை மிளகாய் புகையை சுவாசிக்க வைத்து கொன்றுவிடுகிறாள்.

## நடிகர்கள்

* ரமேஷ் சுரேஷாக
* கல்யாணியாக கல்யாணி
* கருணாஸ் ரெமோவாக
* பாலாஜி
* ரவி
* வையபுரி
* டெல்லி கணேஷ்
* வெண்ணிற ஆடை மூர்த்தி
* குயிலி

## குறிப்புகள்
# ஈ (திரைப்படம்)

| *ஈ* |
| --- |
|  |
| இயக்கம் | S.P. ஜனநாதன் |
| தயாரிப்பு | ஆர். பி. சௌத்திரி |
| கதை | S.P.ஜனநாதன் |
| இசை | ஸ்ரீகாந்த் தேவா |
| நடிப்பு | ஜீவா நயந்தாரா கருணாஸ் |
| ஒளிப்பதிவு | என். கே. ஏகாம்பரம் |
| கலையகம் | சூப்பர் குட் பிலிம்ஸ் |
| நாடு | இந்தியா |
| மொழி | தமிழ் |

ஈ 2006ம் ஆண்டு வெளிவந்த தமிழ்த் திரைப்படமாகும். இத் திரைப்படத்தை S.P. ஜனநாதன் இயக்கியுள்ளார். முக்கிய காதாபாத்திரங்களாக ஜீவா, நயந்தாரா, கருணாஸ், பசுபதி ஆகியோர் நடித்துள்ளனர்.

## கதை

**எச்சரிக்கை**: கதை அல்லது கதையின் முடிவு பின் வரும் பத்தியில் உள்ளது
## நடிகர்கள்

| நடிகர் | பாத்திரம் |
| --- | --- |
| ஜீவா | ஈஸ்வரன் |
| நயந்தாரா | யோதி |
| பசுபதி | நெல்லை மணி |
| அசிஸ் வித்தியார்த்தி | டாக்டர்.ராமகிருஷ்ணன் |
| கருணாஸ் | டோனி |

## பாடல்கள்

இத் திரைபடத்திற்கு சிறீகாந் தேவா இசையமைத்துள்ளார்:

* *சென்னை மாநகரம்* - புளியந்தோப்பு பழனி
* *காதல் என்பது* - ஹரிகரன்
* *கல கல கலை* - கல்பனா, றன்ஜித், சௌம்யா
* *முத்தின முன் ஜிக்கு* - புளியந்தோப்பு பழனி
* *ஒரே முறை தப்பு* - சங்கீதா ராஜேஷ்வரன், சுக்விந்தர் சிங்க், வைஷாலி
* *தீ பொறி பறக்கும்* - திப்பு
* *திருந்தி விடு* - புளியந்தோப்பு பழனி
* *வா வா வா* - புளியந்தோப்பு பழனி
* *வாராது போல்* - ஜேசுதாஸ் KJ
* *ஏழு குறுக்கு* - புளியந்தோப்பு பழனி

## மேற்கோள்கள்
# ஜாம்பவான் (திரைப்படம்)

| *ஜாம்பவான்* |
| --- |
|  |
| இயக்கம் | நந்தக்குமார் |
| கதை | நந்தஸ்வாமி |
| இசை | புவனேஸ்வரி |
| நடிப்பு | பிரசாந்த், நிலா, மேக்னா நாயுடு டிஎன்.சேசகோபாலன் விவேக் விஜயக் குமார்r பெப்சி விஜயன் சங்கர் |
| ஒளிப்பதிவு | ரமேஷ் பாபு |
| படத்தொகுப்பு | ஷங்கர் |
| வெளியீடு | செப்டம்பர் 8, 2006 (2006-09-08) |
| நாடு |  இந்தியா |
| மொழி | தமிழ் |

ஜாம்பவான் (*Jambhavan*) எனும் திரைப்படம் 2006ல் வெளிவந்த தமிழ் திரைப்படமாகும். இத்திரைப்படத்தினை நந்தகுமார் இயக்கியிருந்தார். இதில் பிரசாந்த், மீரா சோப்ரா, மேக்னா நாயுடு, விவேக், பெப்சி விஜயன் மற்றும் விஜயகுமார் ஆகியோர் நடித்திருந்தனர்.

## கதை

* நடிகர்கள் : பிரசாந்த், நிலா, மேக்னா நாயுடு, விவேக், பெப்சி விஜயன், விஜயகுமார்
* இயக்கம் : நந்தக்குமார்
* ஒளிப்பதிவு: ஆர்.டி ராஜசேகர்
* படத்தொகுப்பு: சுரேஷ் யூஆர்எஸ்
* தயாரிப்பு : ராஜலட்சுமி
* இசை: பரத்வராஜ்

## இவற்றையும் காண்க

* ஜாம்பவந்தன் - இந்து தொன்மவியல் கதை மாந்தர்

## ஆதாரம்
# திருவிளையாடல் ஆரம்பம்

| *திருவிளையாடல் ஆரம்பம்* |
| --- |
| நாளிதழ் விளம்பரம் |
| இயக்கம் | பூபதி பாண்டியன் |
| தயாரிப்பு | விமலா கீதா |
| கதை | பூபதி பாண்டியன் |
| இசை | டி. இமான் |
| நடிப்பு | தனுஷ் சிரேயா சரன் பிரகாஷ் ராஜ் கருணாஸ் சரண்யா பொன்வண்ணன் |
| ஒளிப்பதிவு | எஸ்.வைதி |
| படத்தொகுப்பு | ஜீ.சசிகுமார் |
| கலையகம் | ஆர்.கே புரடக்சன் |
| வெளியீடு | 15 டிசம்பர் 2006 (2006-12-15) |
| நாடு |  இந்தியா |
| மொழி | தமிழ் |

திருவிளையாடல் ஆரம்பம் (*Thiruvilaiyaadal Aarambam*) என்பது 2006 இல் வெளியான தமிழ் காதல் திரைப்படமாகும். இத்திரைப்படத்தினை பூபதி பாண்டியன் இயக்கினார்.விமலா கீதா என்பவர் தயரித்தார் . தனுஷ் மற்றும் சிரேயா சரன் ஆகியோர் இத்திரைப்படத்தில் முக்கியக் கதாபாத்திரத்தில் நடிக்க அவர்களுடன் பிரகாஷ் ராஜ், கருணாஸ், சரண்யா பொன்வண்ணன் ஆகியோரும் நடித்திருந்தனர். இத்திரைப்படத்திற்கு டி. இமான் இசையமைத்திருந்தார். இத்திரைப்படம் 15/திசம்பர்/2006 இல் வெளிவந்தது. மேலும் இத்திரைப்படம் வியாபாரா ரீதியில் நல்ல வரவேற்பு கிடைத்தது

## நடிகர்கள்

* தனுஷ் - திருக்குமரன்
* சிரேயா சரன் - பிரியா
* பிரகாஷ் ராஜ் - குரு
* சரண்யா
* கருணாஸ் - குமார்.
* மயில்சாமி - வேணுகோபால்
* இளவரசு
* கிரேஷ் கருணா

## கதைச்சுருக்கம்

திருக்குமரன் (தனுஷ்) எந்த விடயத்திலும் கவலை அற்றிருந்தான். அவனுடைய நண்பர்களுடன் (ரைகர் குமார் (கருணாஸ்), சுகுமார் மற்றும் ஏனையோர்) பொழுதுபோக்குவதைப் பிரதான தொழிலாகக் கொண்டிருந்த அவன் பிரியாவுடன் காதல் கொள்கின்றான். பிரியாவின் அண்ணன் குரு பெரும் பணக்காரர். இவர்களின் இக்காதலுக்கு எதிர்ப்பு தெரிவிக்கிறார். பின்னர் திருவிற்கும் குருவிற்கும் நடைபெறும் எலி பூனை சண்டையில் திரு வெல்கிறான்.

## மீள் உருவாக்கம்

2007 ல் இத்திரைப்படம் தெலுங்கில் டக்கரி எனும் பெயரில் வெளியானது. அத்திரைப்படத்தில் நிதின் மற்றும் சதா ஆகியோர் நடித்திருந்தனர். 2011 ல் கன்னடத்தில் தூள் எனும் பெயரில் வெளிவந்தது. அத்திரைப்படத்தில் யோகேஷ் மற்றும் எயின்ரீட்டா முக்கிய வேடத்தில் நடித்திருந்தனர். இவர்களுடன் பிரகாஷ் ராஜும் நடித்திருந்தார். இத்திரைப்படம் 2012 ல் வங்காள மொழியிலும் உருவாக்கப்பட்டுள்ளது. ஒரியா மொழியில் ரங்கீலா டொக்கா எனும் பெயரிலும் வெளிவந்திருந்தது.

## இசை

இத்திரைப்படத்திற்கு டி. இமான் இசையமைத்திருந்தார். இத்திரைப்படத்தில் இடம்பெற்றுள்ள பாடல்களை வைரமுத்து, நா. முத்துக்குமார், விவேகா மற்றும் திரைவாணன் ஆகியோர் எழுதியுள்ளனர். 1986 இல் வெளியான மிஸ்டர் பாரத் எனும் படத்தில் இருந்து 'என்னம்மா கண்ணு' எனும் பாடல் மீள்கலப்பு இத்திரைப்படத்தில் இணைக்கபட்டிருந்தமை குறிப்பிடத்தக்கது..

## விமர்சனம்

ஆனந்த விகடன் வார இதழில் எழுதிய விமர்சனத்தில் "திரும்பவும் ஃபுல் ஃபார்மில் தனுஷ். எதற்கும் அசராத தெனாவட்டு, ஒவ்வொரு முறை சவாலில் ஜெயிக்கும்போதும் வெளிப்படும் நக்கல், லட்சக் கணக்கில் பணம் வாங்கிய பிறகும் ஆட்டோவுக்கு எனத் தனியாக நூறு ரூபாய் கேட்டு வாங்குவது என கலக்கல் எக்ஸ்பிரஸ்... லாஜிக் பார்க்காத ரசிகர்களுக்கான ஜாலி எக்ஸிபிஷன்!" என்று எழுதி 41/100 மதிப்பெண்களை வழங்கினர்.

## மேற்கோள்கள்
# சாது மிரண்டா

| *சாது மிரண்டா* |
| --- |
|  |
| இயக்கம் | சித்திக் |
| கதை | சித்திக் லால் |
| இசை | தீபக் தேவ் |
| நடிப்பு | பிரசன்னா அப்பாஸ் காவ்யா மாதவன் கருணாஸ் கோட்டா சீனிவாச ராவ் |
| கலையகம் | அல்கா பிலிம்ஸ் காப்ரேசன்ஸ் |
| வெளியீடு | பிப்ரவரி 8, 2008 |
| நாடு | இந்தியா |
| மொழி | தமிழ் |

சாது மிரண்டா 2008ல் வெளிவந்த தமிழ் நகைச்சுவைத் திரைப்படமாகும். இதனை சித்திக் இயக்கியிருந்தார், பிரசன்னா, காவ்யா மாதவன், அப்பாஸ் ஆகியோர் முக்கிய கதாப்பாத்திரத்தில் நடித்திருந்தனர்.

இத்திரைப்படம் 1995ல் வெளிவந்த மலையாளத் திரைப்படமான மன்னார் மாதாய் ஸ்பீக்கிங் என்ற படத்தின் மறு ஆக்கமாகும். இத்திரைப்படத்தில் உதவி ஆசிரியராக சித்திக் பணியாற்றினார்

## நடிகர்கள்

* பிரசன்னா - சுந்தர மூர்த்தி
* காவ்யா மாதவன் - பிரியா
* அப்பாஸ் -ராம் மோகன்
* கருணாஸ் - வெள்ளை
* கோட்டா சீனிவாச ராவ் - வெங்கடேச சபாபதி
* எம். எசு. பாசுகர்
* சார்லி
* வையாபுரி (நடிகர்)
* ராஜா சிறீதர் - சிவா
* மனோஜ் கே. ஜெயன் - டேவிட் ராஜ்
* கனல் கண்ணன்
* சச்சு
* ராஜலட்சுமி
* காயத்ரி பிரியா
* மித்ரா குரியன்
* அனிதா

சிறப்புத் தோற்றம்:
* மணிவண்ணன்
* சேது விநாயகம்
* சுவேதா மேனன்
* சிம்ரன்
* தலைவாசல் விஜய்

## விமர்சனம்

பிலிமிபீட் வலைதளத்தில் வந்த விமர்சனத்தில் "படத்தை ஆரம்பித்துவிட்ட பிறகு அதை சீரியஸ் ஆக்ஷன் கதையாகக் கொண்டு போவதா அல்லது சிரிப்புத் தோரணமாகக் கட்டுவதா என்ற மகா குழப்பத்தில் மாட்டிக் கொண்டார் போலிருக்கிறது இயக்குநர்.... சாதுமிரண்டா - 'மிரிண்டா' அளவுக்கு இல்லை, சாதாரண 'கோலி' சோடா!"

## சான்றுகள்

## வெளியிணைப்புகள்

* இணையதள திரைப்பட தரவுத்தளத்தில் *சாது மிரண்டா*
# பிடிச்சிருக்கு

| *பிடிச்சிருக்கு* |
| --- |
|  |
| இயக்கம் | கனகு |
| கதை | கனகு |
| நடிப்பு | அசோக் சம்பத் ராஜ் கஞ்சா கறுப்பு சரண்யா பொன்வண்ணன் |
| ஒளிப்பதிவு | ராமேஸ்வரம் |
| வெளியீடு | 14 சனவரி 2008 |
| நாடு | இந்தியா |
| மொழி | தமிழ் |

பிடிச்சிருக்கு 2008ல் வெளிவந்த தமிழ்த் திரைப்படமாகும். கனகு இப்படத்தை எழுதி இயக்கியிருந்தார்.

இப்படத்தின் தலைப்பை லிங்குசாமி பதிந்து வைத்திருந்தார். கனகிற்காக இந்த தலைப்பினை விட்டுக் கொடுத்தார்.

## நடிகர்கள்

* அசோக் .. வேல்
* விசாகா சிங் ... மஞ்சு
* சம்பத் ராஜ் ... மரியதாஸ்
* கஞ்சா கறுப்பு ... எசக்கி
* சரண்யா பொன்வண்ணன்

## ஆதாரங்கள்
# இயக்கம் (திரைப்படம்)

| *இயக்கம்* |
| --- |
| இயக்கம் | சஞ்சய் ராம் |
| தயாரிப்பு | சஞ்சை ராம் |
| கதை | சஞ்சை ராம் |
| இசை | பிரவீண் மணி |
| நடிப்பு | * ரிசி குமார்
* ஸ்ருதி ராஜ்
* சுஜிபாலா
 |
| ஒளிப்பதிவு | டி. லியோ |
| படத்தொகுப்பு | பி. சாய் சுரேஷ் |
| கலையகம் | லிங்கம் தியேட்டர்ஸ் |
| வெளியீடு | 25 ஏப்ரல் 2008 (2008-04-25) |
| ஓட்டம் | 120 நிமிடங்கள் |
| நாடு | இந்தியா |
| மொழி | தமிழ் |

**இயக்கம்** (*Iyakkam*) என்பது 2008 ஆம் ஆண்டு வெளியான தமிழ் அதிரடித் திரைப்படமாகும். சஞ்சய் ராம் தயாரித்து இயக்கிய இப்படத்தில் புதுமுகம் ரிஷி குமார், ஸ்ருதி ராஜ் ஆகியோர் முன்னணி வேடங்களில் நடிக்க, சுஜிபாலா, சஞ்சய் ராம், சுதாகர் வசந்த், ஆர். சுந்தர்ராஜன், சிட்டி பாபு, எம். எசு. பாசுகர், பூவிலங்கு மோகன் ஆகியோர் துணை பாத்திரங்களில் நடித்தனர். இந்த படத்திற்கு பிரவீண் மணி இசை அமைத்தார். படமானது 25 ஏப்ரல் 2008 அன்று வெளியானது.

## நடிகர்கள்

* ரிசி குமார் நல்லத்தம்பியாக / மேயன்
* ஸ்ருதி ராஜ் சரசு
* சுஜிபாலா மலராக
* சஞ்சய் ராம் சின்னமருது
* சுதாகர் வசந்த் ஆண்டவராக
* ஆர். சுந்தர்ராஜன் புண்ணியக்கோடி
* சிட்டி பாபு அப்புசாமி
* எம். எசு. பாசுகர் முத்துக்குட்டி
* பூவிலங்கு மோகன் ஜோசியக்காரர்
* ஓமக்குச்சி நரசிம்மன்
* நெல்லை சிவா
* சிசர் மனோகர்
* போண்டா மணி
* சாப்லின் பாலு
* பாண்டு
* ரைசா சிறப்புத் தோற்றத்தில்

## தயாரிப்பு

*தூத்துக்குடி* (2006), *ஆடு புலி ஆட்டம்* (2006), *வீரமும் ஈரமும்* (2007) போன்ற படங்களை இயக்கிய சஞ்சய் ராம் அடுத்து *இயக்கம்* என்ற படத்தை தனது புதிய சொந்த பதாகையான லிங்கம் தியேட்டர்சின் கீழ் தயாரித்து, இயக்கினார். முன்னாள் தமிழ்நாடு துடுப்பாட்ட வீரரான ரிஷி குமார் ஒரு குடிசைவாசியாகவும், மாவட்ட ஆட்சியராகவும் நடிக்க ஒப்பந்தமானார். கூத்துப்பட்டறையில் அவர் சிலகாலம் பணியாற்றியுள்ளார். இயக்குநர் வின்சென்ட் செல்வாவிடம் ஒரு காலத்தில் இணை இயக்குநராக இருந்த சஞ்சய் ராம், “நான் பாலிவுட் திரைப்பட படைப்பாளியான ராம் கோபால் வர்மாவின் தீவிர ரசிகன். அவரது திரைப்படப் படைப்பில் நான் ஈர்க்கப்பட்டேன். நான் அவரை பின்பற்ற விரும்புகிறேன் " என்றும், “தரமே எனது குறிக்கோள். தமிழ்த் திரைப்படத் துறையில் தரமான பொழுதுபோக்கு படங்களை வழங்க விரும்புகிறேன் " என்றும் கூறியுள்ளார்.

## இசை

திரப்பட பின்னணி இசை, பாடல்கள் ஆகியவற்றுக்கு இசையமைப்பாளர் பிரவீண் மணி இசையமைத்தார். இந்த இசைப்பதிவில் இளைய கம்பன் எழுதிய ஆறு பாடல்கள் உள்ளன. இந்த படத்தின் இசை வெளியீடானது30 மார்ச் 2008 அன்று நடிகர்கள் ஷாம், சூரியா ஆகியோரால் சென்னையில் வெளியிடப்பட்டது.

| எண் | பாடல் | பாடகர் (கள்) | காலம் |
| --- | --- | --- | --- |
| 1 | "எந்தன் உயிர்" | பிரதீப், சுவேதா மோகன் | 4:37 |
| 2 | "ஆலமரத்து" | ஷியாம் | 4:02 |
| 3 | "ஒலயக்கா" | மாணிக்க விநாயகம் | 4:46 |
| 4 | "உதட்டோரம்" | ரஞ்சித், மாலதி லட்சுமணன், சுவர்ணலதா | 4:27 |
| 5 | "சிங்கண்டா" | தீபன் சக்ரவர்த்தி, ஸ்ரீராம் பார்த்தசாரதி | 3:39 |
| 6 | "வீச்சருவா கோட்டையிலே" | சுஜாதா மோகன், ஸ்வர்ணலதா | 4:25 |

## வரவேற்பு

*தி இந்து பத்திரிகையின்* எஸ். ஆர். அசோக் குமார் படத்தின் நகைச்சுவைப் பகுதியை விமர்சித்தார், ஆனால் கலைஞர்களின் நடிப்பையும், ஒளிப்பதிவையும் பாராட்டினார். மேலும் "பலவீனமான திரைக்கதை படத்தின் கருத்தாக்கத்தை நீர்த்துப்போகச் செய்கிறது" என்றும் கூறினார். மற்றொரு விமர்சகர் இந்த படத்துக்கு 5 க்கு 2 என மதிப்பீடு அளித்து, "இயக்குநர் சஞ்சய் ராம் சிறப்பான முயற்சிகளை மேற்கொண்டார், மேலும் படம் கூட்டம் சேர்க்கும்" என்று எழுதினார்.

## குறிப்புகள்
# பட்டாளம் (2009 திரைப்படம்)

| *பட்டாளம்* |
| --- |
|  |
| இயக்கம் | ரோகன் கிருஷ்ணா |
| தயாரிப்பு | என். சுபாஸ் சந்திர போஸ் |
| கதை | ரோகன் கிருஷ்ணா சீபா ரோகன் |
| இசை | ஜாசி கிஃப்ட் சபேஷ் முரளி |
| நடிப்பு | நதியா பாலாஜி பாஸ்கரன் அருண் அரிஹரன் இர்பான் கிர்பா ஜி ரெட்டி விகாஸ் சுரேஸ் |
| ஒளிப்பதிவு | ஈ. கிருஷ்ணசாமி |
| விநியோகம் | லிங்குசாமி |
| வெளியீடு | மார்ச் 27, 2009 (2009-03-27) |
| நாடு | இந்தியா |
| மொழி | தமிழ் |

பட்டாளம் 2009ல் வெளிவந்த தமிழ்த் திரைப்படமாகும்.

இத்திரைப்படத்தில் நடிகை நதியா முக்கிய கதாப்பாத்திரமான பள்ளி நிர்வாகியாக நடித்திருந்தார். இவருக்கும் 9 பள்ளி மாணவ மாணவிகளுக்கும் இடையே இருக்கும் நட்பும் மரியாதையுமே படத்தின் கதைக்கரு.

இத்திரைப்படத்தினை திருப்பதி பிரதர்ஸ் நிறுவனம் தயாரித்தது.

## ஆதாரங்கள்
# தநா-07-அல 4777

| *தநா-07-அல 4777* |
| --- |
|  |
| இயக்கம் | ஏ. லச்சுமிகாந்தன் |
| தயாரிப்பு | மகாதேவன் கணேஷ் உஷா வெங்கட்ராமன் |
| கதை | ஏ. லச்சுமிகாந்தன் |
| கதைசொல்லி | ஜீவா |
| இசை | விஜய் ஆன்டனி |
| நடிப்பு | பசுபதி அஜ்மல் சிம்ரன் மீனாட்சி |
| ஒளிப்பதிவு | ஆர். பி. குருதேவ் |
| விநியோகம் | ஜி. வி. பிலிம்ஸ் |
| வெளியீடு | 20 பெப்பிரவரி 2009 (2009-02-20) |
| ஓட்டம் | 115 நிமிடங்கள் |
| நாடு | இந்தியா |
| மொழி | தமிழ் |

தநா-07-அல 4777 (*TN 07 AL 4777*) என்பது 2009-இல் வெளிவந்த தமிழ்த் திரைப்படமாகும். இத்திரைப்படம் 2006-இல் வெளிவந்த *டாக்ஸி நம்பர் 9211* எனும் இந்தி திரைப்படத்தின் மறு தயாரிப்பு ஆகும். இந்த இந்தி திரைப்படம் ஒரு அமெரிக்கத் திரைப்படத்தின் மறு தயாரிப்பு ஆகும்.

## நடிகர்கள்

* பசுபதி -மணியாக
* அஜ்மல் அமீர் -கெளதமாக
* மீனாட்சி - பூஜாவாக
* சிம்ரன் - சுப்புலட்சுமி மணியாக

## மேற்கோள்கள்